ERR USA-s: väikefirmade jaoks on vahevalimiste peateema inflatsioon
#000003
Novembris on USA kongressi vahevalimised ning nende üks peateema on inflatsioon.
#000004
Tony Stafford on olnud restoraniäris 27 aastat. Praegu on tema peamine eesmärk teha tagasi pandeemiaaegsed kaotused, kuid inflatsioon on muutnud selle võimatuks. Staffordi sõnul kasvavad hinnad niivõrd kiiresti, et ta ei jõua isegi uusi menüüsid printida.
#000005
"Iga päev või igal nädalal haaran telefoni, et kuulda järjekordsest puudujäägist või hinnatõusust," ütles ta.
#000006
"Minu alluvuses töötab üle 30 inimese. Ma muretsen nende perede pärast ja mõtlen, kuidas saan neile palka maksta, et neil oleks midagi söögilauale panna," sõnas restoraniomanik Angela Goodman.
#000007
Staffordi ja Goodmani sõnul on väikeettevõtjate jaoks inflatsioon novembrikuiste kongressi vahevalimiste peateema. Hiljutised küsitlused näitavad, et nad ei ole selles paadis üksi ja enamik ameeriklastest on majanduse olukorra pärast mures.
#000008
Puudub aga üksmeel, kumb erakond on selles vallas pädevam. Virginia valija Andrew Yeatmani hinnangul on demokraadid selgelt näidanud oma suutmatust ja ta kaldub vabariiklaste poole.
#000009
"Mina ja abikaasa soovime pensionile jääda ja üritame selleks leida võimalusi praeguses majanduslikus olukorras. See on keeruline," ütles ta.
#000010
Virginia osariigis läheb valimiskasti juurde ka Roland Dedmon, kelle arvates ei saa kogu süüd demokraatide kaela veeretada. Ta loodab, et hiljuti vastu võetud inflatsiooni vähendamise seadus aitab tulevikus pidurada retseptiravimite ja tervishoiu hindade kasvu.
#000011
"Isegi riikliku tervisekindlustusprogrammiga maksan kahe retseptiravimi eest 300 dollarit kuus. Mulle ei meeldi vasakpoolsete juures palju asju, aga on veel rohkem, mis ei meeldi paremäärmuslaste seas," ütles ta.
#000012
"Minu arvates on viimased kaheksa kuni 12 aastat valimiste ajal teineteist süüdistatud ja see ei meeldi mulle. Mulle tundub, et poliitikud ei taju tegelikku kriisi. Eriti siin maakonnas, kus inimestel pole isegi toiduks raha," rääkis Angela Goodman.
#000013
Analüütikud tunnistavad, et poliitiline lõhe on USA ühiskonnas sügav ja samal ajal otsivad mõlemad erakonnad oma identiteeti. Eelmisel presidendil Donald Trumpil on näiteks endiselt märkimisväärne mõjuvõim vabariiklaste seas, kuid poliitikakonsultandi Karl Rove'i sõnul ei pruugi see tuua soovitud kasu üleriiklikel valimistel. Tema hinnangul peaksid vabariiklased keskenduma nii majanduslikele kui ka kultuurilistele probleemidele.
#000014
"Vabariiklased rõhuvad hinnatõusule jne, aga üks peamisi põhjusi, miks Wisconsin ja Pennsylvania on liikunud üsna järsult vabariiklaste poole, on seotud kultuurilise probleemiga ja selleks on kuritegevus," kommenteeris vabariiklasest poliitikakonsultant Karl Rove.
#000015
"Praegused teemad soosivad vabariiklasi. Näiteks, kui räägime inflatsioonist, kuritegevuse kasvust, haridusest, kodutusest," loetles California osariigi vabariiklaste juht Jessica Millan Patterson.
#000016
Inflatsiooni järel on demokraatide valijate üks peateema abordiõigus. Eriti pärast ülemkohtu möödunudsuvist otsust, mis andis osariikidele võimaluse kehtestada piiranguid ja keelde.
#000017
"See oli inimestele äratuskell ja nad mõistsid, millised olulised teemad on valimissedelil. See, et vabariiklased soovivad kehtestada üleriikliku abordikeelu, aitas kinnitada nende valimiste valiku," ütles demokraadist poliitikakonsultant Stephanie Cutter.
#000018
Ta tunnistas, et seis on tasavägine ja tõenäoliselt saavad esindajatekoja enamuse vabariiklased.
#000019
Demokraatide probleem on see, et suur hulk nende valijaid võib jääda koju. Hiljutiste uuringute järgi on alla 30-aastased valijad muutunud ükskõikseks, sest tunnevad, et nende häälest pole kasu. Kaks aastat on demokraatide käes olnud kongressi mõlemad kojad ja Valge Maja, kuid vaatamata sellele ei suudetud abordiõigusi kaitsta.
#000020
"Lisaks, kui räägime poliitikast, siis internetis levitatakse nii palju propagandat, et on keeruline mõista, mis on tänapäeval tõde ja vale. See vähendab valimismotivatsiooni, kui pole isegi aru saada, mis on päris," ütles New Yorgi valija Nyla Symone.
#000021
"Mõlema erakonna poliitilised juhid on loobunud oma põhimõtetest, et koguda erakondlikke poliitilisi punkte, või levitanud vandenõuteooriaid, et õõnestada nii meie eneseusaldust kui ka usaldust demokraatlikesse institutsioonidesse ja protsessidesse," rääkis Valge Maja endine rahvusliku julgeoleku nõunik Herbert Raymond McMaster.
#000022
Ameeriklaste valimissüsteemi kahtlusi üritavad omakorda ära kasutada välisriigid, eelkõige Hiina ja Venemaa.
#000023
ERR USA-s: vahevalimistel võivad senati enamuse otsustada ladinaameeriklased
#000024
USA tarbijahinnaindeks tõusis septembris 8,2 protsenti
#000027
Uuring: üha rohkem USA valijaid toetab abordiõigust
#000028
Kansase valijad ei toetanud rahvahääletusel abordikeeldu osariigis
#000029
Uuring: Bideni reiting langes veel, toetus on 36 protsenti
#000030
USA demokraadid on Bideni tagasivalimise osas ebakindlad
#000031
Hiina tunnistas, et Ladina-Ameerika kohal on nende õhupall
#000038
Alpi kahevõistluse kuld läks Federica Brignonele
#000040
Tarmu Tammerk: valimiste kajastamisest ERR-is
#000042
Reznikov: Venemaa suurpealetung võib alata juba veebruaris
#000043
CNN: Ukraina väed valmistuvad karmiks kevadeks
#000046
Luurejuht Budanov saab Ukraina uueks kaitseministriks
#000047
President annab tänavu 167 riiklikku teenetemärki
#000048
Kütteõli kogunud Utilitas peab tõenäoliselt gaasile üle minema
#000050
Uibo sai kodusel võistlusel teise koha, norralaselt võimas isiklik rekord
#000051
Esmaspäev tuleb sajuta ja temperatuur tõuseb plusspoolele
#000052
President annetas teenetemärgi mitmele teadlasele
#000053
Tehisintellekt hiilib vargsi kohtunike töölauale
#000055
Maa moodi planeet tiirleb eluvööndis, meie lähedal
#000056
Toomas Lunge: teenetemärk teeb mulle väga palju rõõmu
#000059
Presidendilt pälvisid teenetemärgi ka mitmed ERR-i töötajad
#000060
Beyonce'ist sai maailmas enim Grammy auhindu võitnud artist
#000061
Gaasinappuse ajal põlevkiviõlile ajutise loa saanud kaugkütjad peavad taas gaasi ostma
#000063
Keskpolügoonil käisid kümme aastat tagasi samasugused vaidlused nagu praegu Nursipalus
#000064
USA tulistas alla oma õhuruumis hulkuva Hiina õhupalli
#000065